cyanic-selkie/wikianc huggingface dataset:
Kärkjärvi (Lahti)
Vedenlaatu
Järven näkösyvyys on vaihdellut 2000-luvulla välillä 1,2–3,8 metriä, mutta 2010-luvulla kesäaikojen keskiarvo on ollut 1,7 metriä ja talviaikaan 2,6 metriä. Suurimmat näkösyvyydet on mitattu 1990-luvulla. Vedenväriä on mitattu 1960-luvulla ja nyt taas 2007 alkaen säännöllisesti. Aiemmat väriarvot olivat 20–40 mgPt/l, mikä merkitsee vähäistä humuspitoisuutta, mutta 2010-luvulla sen on ollut keskimäärin 50 mgPt/l kesäajalta ja 60 mgPt/l talviajalta. Sen mukaan Kärkjärvi on keskihumuksellinen järvi. Alusvedessä väriluvut ovat olleet suurempia johtuen raudan liukenemisesta takaisin veteen.
Järven fysikaalis-kemiallinen tila sekä ekologinen tila on määritetty mittaamalla ravinteiden määriä ja levien klorofyllin määrää vedessä. Järven pintavedessä ovat kokonaisfosforipitoisuudet vaihdelleet 19–33 mikrogrammaa litrassa vettä (μg/l). Kesäajalta sen keskiarvo on ollut 22 μg/l, mikä vastaa rehevää tasoa. Talvella pitoisuudet ovat olleet alempia kuin kesällä. Kokonaistyppipitoisuudet ovat vaihdelleet 2000-luvulla 460–680 μg/l välillä, kun arvojen keskiarvo 2010-luvulla on ollut 560 μg/l. Typen talviarvot ja pohjanläheiset arvot ovat olleet tätä suurempia. Vaikka kokonaisuutena ravinteiden pitoisuudet ovat pysyneet ennallaan, ovat ne pohjan lähellä kohonneet. Klorofyllipitoisuudet ovat 2000-luvulla olleet 8,5–29 μg/l ja 2010-luvulla on niiden keskiarvo ollut 19 μg/l. Humusjärville 11 μg/l antaisi järvelle hyvän arvosanan, mutta nykytila riittää tyydyttävälle tasolle.
Veden happipitoisuudet ovat humusjärville vain osittain tyypillisiä. Lämpötilakerrostuneisuuden vallitessa, alkaa alusveden happipitoisuudet laskea. Tämä vapauttaa hieman ravinteita ja rautaa sedimenteistä takaisin veteen. Veden happamuustaso on lähellä neutraalia ja kesällä levien yhteyttäessä nousevat happamuustasot lähelle pH 8. Veden puskurikyky happamoitumista vastaan on yli 0,3 mmol/l eli hyvä. Happamoitumisesta ei siten ole vaaraa.
Kasvillisuus
Järven vesikasvillisuus muodostuu karun ja rehevän ympäristön lajeista ja sitä on humusjärville tyypillinen määrä. Kun järven kunnostusta on pohdittu, on järviruokojen määrä todettu lisääntyneen. Eri kasvilajeja on löytynyt 45. Niistä runsaimmin esiintyviä kelluslehtisiä kasveja ovat ulpukka ja uistinvita. Uposkasveja on myös runsaasti. Niitä ovat esimerkiksi nuottaruohot ja lahnaruohot ja reheviä järviä suosivat pikkulimaska, karvalehti ja isovesiherne. Harvinaisempia lajeja ovat hentonäkinruoho, isolumme ja pitkälehtivita.
Kalasto
Järven kalasto on särkivaltaista. Koekalastuksessa ja kotitarvekalastuksessa havaittuja yleisiä lajeja ovat särki, ahven, salakka, lahna, kiiski ja vähäisessä määrin muikku, hauki, siika sekä särkilahna. Järveä on hoitokalastettu nuotalla muutamia kertoja, jolloin nuotasta on kerrallaan saatu 3000–3500 kilogrammaa kalaa.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Arrajoen valuma-alueella (14.16), jonka Iso-Kukkasen–Kärkjärven alueeseen (14.163) järvi kuuluu. Järven vedenpinnan korkeus on 92,1 metriä mpy.
Järvi saa pääosan vedestään Kymijärvestä, joka laskee Kyynärän kohdalla olevan kannaksen yli. Kymijärven laskujoki on alle 300 metriä pitkä ja siinä on pudotusta noin 0,1 metriä. Järven länsirantaan laskee myös Lehmuksenviepä, jonka valuma-alue ulottuu Lahden kaupungin taaja-alueelle asti. valuma-alueella sijaitsee suppajärvi Sietikka (2 ha). Toinen huomattava oja on Myllyoja, jonka valuma-alueella sijaitsevat Pitkäjärvi (37 ha), Lapakisto (7 ha), Sammalisto (12 ha), Ahvenlammi (11 ha), Iso Mustalammi (4 ha) ja Vähä Mustalammi (3 ha).
Järven laskujoki on Härhönjoki, joka laskee ensin Alvojärven läpi ja sitten Kukkasjokea pitkin Iso-Kukkaseen. Vesireitti jatkuu Salajärven, Ruuhijärven, Sylvöjärven kautta Arrajärveen, jossa vedet sekoittuvat Kymijokeen.
Paperikonetekstiili
Paperikonetekstiili on paperikoneissa, kartokinkoneissa ja selluloosakoneissa käytettävä polyesteristä tai polyamidista kudottu kangas. Märkäosan paperikonetekstiili on märkäviira, puristinosan puristinhuopa tai kenkäpuristinmatto tai kuivatusosan kuivatusviira.
Viiraosalla käytetään kaksi- tai kolmikerroksisia viiroja. Mikäli perälaatikko kuluttaa viiraa odotettua enemmän, voidaan kulumisen ehkäisemiseksi kutoa konesuuntaan joka toinen lanka polyesterilangan sijasta polyamidilankana.
Puristinosalla käytetään vähäisen viivapaineen vallitsessa pohjakankaaltaan keveitä kaksikerroksisia puristinhuopia. Kun viivapaine on suuri niin sitten käytetään paksumpaa pohjakangasta. Laminaattihuovan avulla voidaan yhdistää hyvä puristuksen kestävuus ja suuri vesitila hienoon paperia vaurioittamattomaan pintaan. Puristinosassa kenkäpuristimen kanssa käytetään kenkäpuristinmattoa eli beltiä.
Kuivatusosalla käytetään polyesterisiä kuivatusviiroja. Kuivatusosalla käytetään myös päänvientiköysiä, jotka eivät ole paperikonetekstiileitä, mutta auttavat viemään paperiradan pään uudelleen koneeseen, mikäli se on katkennut.
Lauri Kyöstilä
pienoiskuva|Lauri Kyöstilä 1920-luvun alussa finna.fi Lauri Viljo Kustaanpoika Kyöstilä (7. toukokuuta 1896 Helsinki – 23. syyskuuta 1984 Helsinki) oli suomalainen laulaja-näyttelijä ja SF:n järjestäjä.
Kyöstilä kilpaili ennen laulaja- ja elokuvauraansa uimahyppääjänä. Hän voitti vuonna 1919 Suomen-mestaruuden kerroshypyissä. Lisäksi hän osallistui vuosien 1920 ja 1924 kesäolympialaisiin. Hänen mittansa olivat tuolloin 169 cm ja 68 kg.
Nuoruudestaan alkaen Kyöstilä vaikutti Suomen Kansallisoopperan laulukuorossa. Hän esiintyi talvi- ja jatkosodan aikana eri viihdetilaisuuksissa ja sodanaikaisissa lyhytfilmeissä. Hän toimi järjestäjänä kaikkiaan 13 suomalaisessa elokuvassa vuosina 1938–1948. Samoihin aikoihin hän näytteli noin 35 elokuvassa, ensimmäisen kerran elokuvassa Helsingin kuuluisin liikemies (1934). Hänellä oli kuitenkin lähinnä vain pikkurooleja esimerkiksi elokuvissa Tee työ ja opi pelaamaan (1936), Anja tule kotiin (1944), Jos oisi valtaa... (1941) ja Helmikuun manifesti (1939), jossa Kyöstilä pääsi hyödyntämään uintitaitojaan esittämällä Viaporin linnasta uimalla pakenevaa vankia.
Monet elokuvat, joissa Kyöstilä oli mukana, olivat Suomen Filmiteollisuuden ja Fenno-Filmin tuotantoa. Lauri Kyöstilä toimi myös Jaakko Solan kanssa käsikirjoittajana elokuvassa Jos oisi valtaa... (1941).
Lyhyen elokuvauransa jälkeen Kyöstilä siirtyi 1940-luvun loppupuolella jälleen musiikin pariin. Hänet nähtiin kuitenkin vielä Edvin Laineen ohjaamassa Pohjantähti-elokuvassa Akseli ja Elina (1970), jota kuvattaessa Kyöstilä oli 74-vuotias. Tämä jäi Kyöstilän viimeiseksi filmirooliksi (ellei oteta huomioon vuonna 1973 tehtyä tv-elokuvaa Pohjantähti, johon koottiin kahden edellisen Pohjantähti-elokuvan filmimateriaalia).
Kyöstilä kuoli 88 vuoden iässä vaikeaan sairauteen. Hänet on haudattu Hietaniemen hautausmaalle.
Pietari I (Jugoslavia)
Pietari I (Краљ Петар I Карађорђевић; Kralj Petar I Karađorđević) (11. heinäkuuta (J: 29. kesäkuuta) 1844 Belgrad – 16. elokuuta 1921) oli Serbian kuningas vuosina 1903–1918 sekä Serbien, kroaattien ja sloveenien kuningaskunnan (Jugoslavia) ensimmäinen kuningas vuosina 1918–1921. Hän kuului Karađorđevićin sukuun ja tuli valtaan Obrenovićin dynastian vuonna 1903 kaataneen vallankaappauksen jälkeen.
Elämäkerta
Petar Karađorđević palveli Ranskassa Ranskan–Preussin sodan 1870–1871 aikana ja osallistui 1875 kansannousuun Osmanien valtakuntaa vastaan Balkanilla. Hän nai Montenegron prinsessa Zorkan 1. elokuuta 1883 ja he saivat neljä lasta ennen Zorkan kuolemaa 1890.
Vuonna 1903 epäsuosittu kuningas Aleksanteri I korvasi senaatin ja valtioneuvoston jäsenet omilla tukijoillaan. Kun hänen lisäksi huhuttiin aikovan julistaa epäsuositun kuningatar Dragan veljen kruununperijäksi, joukko upseereita surmasi Aleksanterin puolisoineen ja asetti valtaistuimelle kilpailevan Karađorđevićin dynastian Petarin.
Itävaltalaisvastainen Nikola Pašić toimi hänen pääministerinään. Pietari I:n ensimmäisinä vuosina tehtiin monia uudistuksia perustuslakiin, koulutukseen, armeijaan ja maatalouteen.
Kun ensimmäisen maailmansodan puhkeaminen Euroopassa oli vain kuukauden päässä ja Serbia mullistuksissa Balkanin sotien tuloksen vuoksi sotilaiden ja kansan vaatiessa Makedoniaa Serbialle, Pietari I jätti hallituksen toiselle pojalleen Aleksanterille (Aleksandar), josta tuli valtionhoitaja kuninkaan huonon terveyden vuoksi. Serbian häviön lähetessä sodassa vuonna 1915 August von Mackensenin johtamien Itävalta-Unkarin, Saksan ja Bulgarian joukkojen edessä kuningas pakeni Albanian vuorten yli Korfulle marsalkka Radomir Putnikin kanssa.
PD
Pd voi tarkoittaa ainakin seuraavia asioita:
Endemol Shine Group
Endemol Shine Finlandin toimitusjohtaja on Unne Sormunen.
Joe Donoghue
Joseph F. "Joe" Donoghue (11. helmikuuta 1871 Newburgh, New York, Yhdysvallat – 1921) oli yhdysvaltalainen pikaluistelija.
Donoghue aloitti luistelijanuransa Hudson-joen jäällä. Hän osallistui kautta aikain ensimmäisenä amerikkalaisina tuolloin vielä epävirallisiin MM-kisoihin 1889 Amsterdamissa, missä hän voitti kahden mailin kilpailussa kaikki muut matkat voittaneen venäläisen Aleksandr Panšinin seitsemällä sekunnilla uudella maailmanennätysajalla 6.24,0, ja esti näin venäläistä voittamasta kautta aikain ensimmäistä maailmanmestaruutta, koska noihin aikoihin vaadittiin maailmanmestaruuteen voitto kaikilta matkoilta
Vuonna 1891 Donoghue voitti pikaluistelussa Alankomaiden mestaruuden ylivoimaisesti ja jatkoi ylivoimaansa kolme viikkoa myöhemmin Amsterdamin MM-kisoissa, missä hänestä tuli kautta aikain ensimmäinen pikaluistelun maailmanmestari voitettuaan kaikki kilpailumatkat.
Vuosina 1891 ja 1892 Donoghue voitti Yhdysvaltain mestaruudet ja 1892 myös Kanadan mestaruuden. Hän jatkoi uraansa vielä ammattilaisena.
Diébougou
Diébougou on kaupunki Burkina Fasossa Bougouriban provinssissa Sud-Ouestin alueella. Vuonna 2006 kaupungissa oli 41 348 asukasta. Diébougou sijaitsee 136 km Bobo Dioulassosta kaakkoon Ghanaan vievän valtatien varrella. Kaupunki tunnetaan ranskalaisten vuonna 1900 orjatyövoimalla rakennuttamista tunneleista ja krokotiilien kansoittamasta suosta.
Spinefarm Records
pienoiskuva|150px|Spinefarm Recordsin entinen logo Spinefarm Records on Universal Musicin omistama suomalainen metallimusiikkiin keskittynyt levymerkki ja aiemmin itsenäinen levy-yhtiö. Sen tunnetuimpia artisteja ovat muun muassa Nightwish ja Children of Bodom.
Levymerkillä on toimistot Helsingissä, Lontoossa ja New Yorkissa.
Spinefarm Recordsin alamerkkejä ovat Spikefarm Records, Ranka Recordings, Odor, Ranch, Freeride ja Hawaii Sounds.
Historiaa
Spinefarm Recordsin perusti Riku Pääkkönen vuonna 1990. Pääkkönen pyöritti alun perin levyjen jakelijana toiminutta postimyyntiyritystä, kunnes aloitti oman julkaisutoiminnan. Spinefarm Recordsin ensimmäinen julkaisu oli Rytmihäiriön Ihmisiä kuolee! -minialbumi.
Spinefarm Recordsin taustayhtiön Spin-Farm Oy:n osake-enemmistö myytiin kansainväliselle Universal Musicille keväällä 2002. Universal Music osti yhtiön kokonaan vuonna 2005, ja se sulautettiin Universal Music Oy:hyn vuoden 2014 lopussa. Pääkkönen jätti Spinefarm Recordsin tammikuussa 2011. Hän on sittemmin jatkanut levy-yhtiötoimintaa Ranka Kustannuksen kanssa, joka toimi alun perin Spinefarm Recordsin kustantamona. Spinefarm Recordsia ovat hänen jälkeensä johtaneet label manager Teemu Suominen ja Universal Musicin Jarkko Nordlund. Vuonna 2013 levymerkin Britannian- ja Yhdysvaltain-toimintojen johtoon palkattiin aiemmin Roadrunner Recordsia johtanut Jonas Nachsin.
Mindfucker
Mindfucker on Monster Magnetin studioalbumi, joka julkaistiin 23. maaliskuuta 2018.
Ftalaatit
thumb|right|Ftalaatin rakennekaava, jossa R ja R' = CnH2n+1; n = 4-15 Ftalaatit ovat ftaalihapon estereitä. Niitä valmistetaan hapon ja alkoholin esteröintireaktiolla.
Ftalaatteja käytetään laajalti muovien, kuten polyvinyylikloridin (PVC) pehmentämiseen. PVC-muovissa on ftalaatteja tyypillisesti 16–60 %. Laajimmin käytetty ftalaatti on DEHP, ja muita yleisesti käytettyjä ja mahdollisesti terveydelle haitallisia ftalaatteja ovat DBP, BBP eli bentsyylibutyyliftalaatti, DINP ja DIDP. Suomessa DEHP:stä eli di(2-etyyliheksyyli)ftalaatista suurin osa (80–90 %) käytetään muovien pehmittiminä. Viime vuosina sen käyttö on kuitenkin vähentynyt ja sitä on korvattu erityisesti di-isononyyliftalaatilla (DINP) ja di-isodekyyliftalaatilla (DIDP).
Eräät ftalaatit, kuten di(2-etyyliheksyyli)ftalaatti (DEHP) ja dibutyyliftalaatti (DBP) on luokiteltu lisääntymiselle vaarallisiksi. Ftalaattien epäillään häiritsevän hormonitoimintaa. Viime vuosina useita pehmeitä muovileluja on Suomessa vedetty pois markkinoilta haitallisen suurien ftalaattipitoisuuksien vuoksi.
Ftalaatit hajoavat nopeasti ympäristössä ja elimistössä. Niiden puoliintumisaika, eli aika jona puolet yhdisteestä hajoaa, on joistakin tunneista vuorokausiin. Ftalaatit eivät siis kerry ravintoketjussa eivätkä varastoidu elimistöön. Laajan käytön vuoksi niille altistutaan kuitenkin päivittäin.
Ftalaattien esiintyminen ympäristössä
Ftalaatit eivät ole kemiallisesti sitoutuneita muoveihin, joten muovin laadusta ja kunnosta riippuen niitä voi irrota tuotteista kohtuullisen helposti. Ympäristössä ne hajoavat nopeasti, eivätkä ne siis yleensä kerry maaperään tai eliöihin. On kuitenkin mahdollista, että ftalaatteja päätyy myös elintarvikkeisiin. Ftalaattien pitoisuudet sisäilmassa ovat yleensä suurempia kuin ulkoilmassa ja lisäksi tiheästi asuttujen kaupunkialueiden ilmasta niitä löytyy enemmän kuin harvaan asutuilla alueilla.
DBP, BBP, DEHP, DINP, DIDP, DIBP ja DNOP kuuluvat REACH-asetuksen rajoitettujen aineiden luetteloon (1907/2006/EC, liite XVII) ja niiden enimmäispitoisuudeksi muovituotteissa, leluissa ja lastenhoitotarvikkeissa on asetettu 0,1 painoprosenttia. Ftalaattien käyttöä on lisäksi rajoitettu tai kielletty Euroopan unionin kosmetiikka-asetuksessa (1223/2009), RoHS-direktiivissä (2011/65/EU), leludirektiivissä (2009/48/EY) ja muoviasetuksessa (10/2011).
Suomessa
Suomalaiset altistuvat ftalaateille pääasiassa ravinnon kautta, mutta osaksi myös suoraan muovi- ja hygieniatuotteiden kautta.
Gene Tierney
pienoiskuva|Gene Tierney elokuvastudion promokuvassa 1940-luvun alussa. Gene Tierney (19. marraskuuta 1920 New York, New York – 6. marraskuuta 1991 Houston, Texas) oli yhdysvaltalainen näyttelijä.
Gene Tierneynä pidettiin aikoinaan yhtenä maailman kauneimmista näyttelijättäristä. Hänen tunnetuimmat roolinsa ovat luultavasti nimirooli elokuvassa Laura (1944) ja naispääosa elokuvassa Minun on kosto (1945). Hänen muita tunnettuja elokuvia ovat muun muassa Taivas odottakoon, Suurkaupungin yö ja Sinuhe, egyptiläinen. Gene Tierneyn viimeinen elokuva valmistui vuonna 1964. Hänellä on elokuvaurastaan tähti Hollywood Walk of Famella.
Gene Tierney oli elämänsä aikana kahdesti naimisissa, hänen ensimmäisestä avioliitostaan Oleg Cassinin kanssa hänellä oli kaksi lasta.
Ryan Nelsen
Ryan Nelsen (s. 18. lokakuuta 1977 Christchurch) on uusiseelantilainen jalkapallovalmentaja ja entinen pelaaja. Hän toimi kanadalaisseura Toronto FC:n päävalmentajana vuodet 2013-2014.
Opiskeluaikoinaan Nelsen pelasi Pohjois-Amerikassa Greensboro Collegen ja viimeiset kaksi opintovuotta Stanfordin yliopistossa Kaliforniassa. Ensimmäisenä Stanfordin vuotenaan Nelsen valittiin joukkueen arvokkaimmaksi pelaajaksi ja toisena vuotenaan hän pääsi NSCAA All-American -joukkueeseen, jossa hän pelasi puolustavampana keskikenttäpelaajana.
Vuoden 2001 Major League Soccerin varaustilaisuudessa D.C. United varasi Nelsenin ensimmäisen varauskierroksen neljäntenä pelaajana. Seuraavat neljä kautta hän pelasi D.C. Unitedin riveissä Major League Soccerissa. Vuonna 2003 hänet nimettiin kapteeniksi ja liigan tähdistöön kauden lopuksi. Seuraavan kauden lopuksi Nelsen valittiin tähdistöön. Neljän Yhdysvaltojen kauden aikana uusiseelantilainen pelasi 68 ottelua, joissa hän teki seitsemän maalia ja antoi viisi syöttöä.
Lara Fabian
pienoiskuva|Lara Fabian Lara Fabian (syntyjään Lara Crokaert, s. 9. tammikuuta 1970 Etterbeek) on belgialais-italialainen laulaja. Hän edusti Luxemburgia vuoden 1988 Euroviisuissa kappaleellaan "Croire" ja sijoittui neljänneksi.
Ryan Nelsen
Tammikuussa 2005 Nelsen siirtyi Englantiin ja Blackburniin. Kesällä 2005 hänelle tarjottiin jo uutta kolmen vuoden sopimusta. Kauden päätteeksi Blackburnin puolustus oli yksi liigan parhaita, päästettyjen maalien keskiarvo oli 0,67 maali/ottelu. Blackburnissakin joukkueen kapteeniksi nousseesta Nelsenista tuli nopeasti fanien suosikki.
Nelsen siirtyi Tottenhamiin vapaalla siirrolla helmikuussa 2012. Hän pelasi joukkueessa yhteensä kuudessa ottelussa (mukaan lukien cup-ottelut) tehden yhden maalin Cup-pelissä Boltonia vastaan 27. maaliskuuta 2012.
Lara Fabian
Fabianin isä on flaamilainen ja äiti sisilialainen. Päätettyään opintonsa hän muutti Kanadaan, jossa hän vuonna 1991 julkaisi debyyttialbuminsa Lara Fabian.
Fabian on julkaissut 12 studioalbumia, ja hänen levyjään on myyty yli 32 miljoonaa kappaletta.
Ryan Nelsen
Nelsen allekirjoitti 15. kesäkuuta 2012 Queens Park Rangersin kanssa yhden vuoden sopimuksen.
Pierre Teilhard de Chardin
thumb|150px|Pierre Teilhard de Chardin.
Pierre Teilhard de Chardin (1881–1955) oli ranskalainen jesuiittapappi, filosofi ja paleontologi.
Teilhard de Chardinin kirjoituksia on julkaistu postuumisti. Nissä hän pyrkii yhdistämään antropologisen evoluutioajattelun ja kristillisen luomisajatuksen. Chardin esitti ensimmäisenä ajatukset sekä noosfääristä (noosphère), ihmiskunnan yhteisestä tietoisuudestatietoisuudesta että omegapisteestä.
Meri (täsmennyssivu)
Meri tarkoittaa seuraavia:
Only Honest on the Weekend
Only Honest on the Weekend on brittiläisen laulaja-lauluntekijä Becky Hillin debyyttistudioalbumi. Sen julkaisi Polydor Records 27. elokuuta 2021. Albumilta on julkaistu yhteensä viisi singleä vuosina 2020-2021: "Better Off Without You", "Heaven on My Mind", "Last Time, "Remember" ja "My Heart Goes (La Di Da)". sekä promosingle "Business". Albumi sisältää vierailuja Shift K3Y:ltä, David Guettalta, Topicilta, S1mbalta, Ella Eyreltä, Bang & Ranxiltä, Sigalalta ja 220 Kidiltä.
Eduard Pütsep
Eduard Pütsep (21. lokakuuta 1898 Orava, Viro – 22. elokuuta 1960 Kuusamo, Suomi) oli virolainen kreikkalais-roomalaisen tyylin painija ja olympiavoittaja.
Pütsep oli Viron ensimmäinen painin olympiavoittaja. Antwerpenin 1920 olympialaisissa hän sijoittui kuudenneksi. Pariisin 1924 olympialaisissa hän voitti kultaa kääpiösarjassa (alle 58-kiloiset). Sarjan muut mitalit menivät suomalaisille, Anselm Ahlforsille ja Väinö Ikoselle. Amsterdamin 1928 olympialaisissa Pütsep sijoittui kuudenneksi.
Maailmanmestaruuskilpailuissa Pütsep sijoittui neljänneksi 1921 ja sai hopeaa 1922. Euroopan mestaruuskilpailuissa hän sai hopeaa 1927.
Vuonna 1924 Pütsep toimi lavastajana ja esitti pääosan Viron ensimmäisessä komediaelokuvassa. Painiuransa jälkeen hän toimi valmentajana kotimaansa lisäksi Latviassa ja Suomessa.
Milinda Panha
pienoiskuva|Taiteilijan näkemys Menandroksen ja Nagasenan dialogista. Milinda Panha (devanagarilla मिलिन्दपन्ह, kirjaimellisesti "Milindan kysymykset") on buddhalainen teksti, joka käsittelee kreikkalais-baktrialaisen kuningas Menandros I:n (paaliksi Milinda) ja buddhalaisen opettajan Nagasenan välistä keskustelua. Tekstin alkuperästä tai sen koonneesta henkilöstä ei ole tarkkaa tietoa, mutta kirjan oletetaan olevan peräisin 100-luvulta eaa. ja sen todennäköinen alkuperäiskieli oli sanskrit.
Milinda Panha on tärkeässä asemassa etenkin theravada-buddhalaisuudessa, vaikkakin tekstillä ei ole kovinkaan suurta auktoriteettia.
Ensimmäinen käännös englanniksi julkaistiin 1890. Toinen merkittävä käännös on vuodelta 1969. Näitä käännöksiä käytetään myös akateemisissa piireissä. .
Tausta
Taustaltaan Menandros oli kreikkalainen, mutta hän sai intialaiselle hallitsijalle suunnatun koulutuksen. Milinda Panhan mukaan Menandros oli tyytyväinen Nagasenan vastauksiin ja luopui valtaistuimesta poikansa hyväksi käännyttyään buddhalaisuuteen. Tämän jälkeen hänen uskotaan saavuttaneen myöhemmin nirvanan.
Menandroksen kanssa keskusteleva Nagasena oli Dharmaraksitan oppilas, joka puolestaan oli itse kreikkalaistaustainen ja kääntynyt buddhalaisuuteen.
Sisältö
Lähde:
Nummirock
Nummirock on raskaaseen musiikkiin keskittynyt juhannusfestivaali, jota on järjestetty Kauhajokeen kuuluvan Nummijärven kylän järvenrannalla vuodesta 1987 lähtien. Sitä ennen alueella järjestettiin jo 1930-luvulla paikallisen maatalousseuran juhannustansseja. Sota-ajan jälkeen tapahtuma tunnettiin pitkään Nummijärven Juhannusjuhlina. Aiemmin yleisfestari-tyyppisenä tunnettu tapahtuma on vuodesta 2002 alkanut profiloitua pääosin keskittyen hevimetalliin. Muutos juontui osittain pahoista taloudellisista takaiskuista. Myöhemmin Nummirock kasvoi kolmipäiväiseksi ja 30-vuotisjuhlavuodesta eteenpäin se on ollut nelipäiväinen. . Tunnetuimpia festivaaleilla vierailleita yhtyeitä ovat olleet muun muassa Iron Maiden, Pantera, Megadeth, Ramones, Scorpions, Motörhead, Slayer, Danzig, Morbid Angel, Scooter, Sepultura ja Deep Purple.
Lyhyt Nummirock historiikki
Nummirockin historia kietoutuu Nummijärven alueen yhdistystoimintaan tiiviisti ja sen juuret ovat jo 1900-luvun alkuvuosikymmenillä. Keskeisessä roolissa alueen juhannustapahtumien alkutaipaleella ovat olleet Nummijärven Maamiesseura, Nummijärven Pienviljelijäin Yhdistys ry sekä Kauhajoen Karhu. Nämä tahot järjestivät jo aiemmin pienempiä juhannustapahtumia, mutta vuonna 1958 ne päättivät yhdistää voimansa sillä seurauksella, että vuonna 1959 juhlittiin ensimmäisiä suurempia juhannusjuhlia.
Ajan hengen mukaisesti niissä esiintyi tanssiorkestereita ja paikalle tultiin varta vasten tanssimaan ja viettämään juhannusta. Tanssien suosio alkoi 80-luvulle tultaessa hiipua nuorison kiinnostuttua enemmän rock -musiikista, joten päätettiin ryhtyä toimiin tapahtuman uudistamiseksi. Uudistuksen myötä vuonna 1987 otettiin käyttöön Nummirock –nimi. Järjestäjinä toimivat edelleen Nummijärven Pienviljelijäin Yhdistys ry sekä Nummijärven Maamiesseura. Festivaali lähti uuteen nousuun ja vuosikymmenen verran Nummirockissa nähtiin esiintyjiä iskelmästä poppiin ja rockiin, mutta vähitellen rock-musiikki alkoi ottaa suurempaa osaa ohjelmistosta. 1990-luvulla Nummirock saavuttikin aseman yhtenä Suomen suurimmista festivaaleista.
Historiikin 90-luku
1990-luvun lopulla Pienviljelijöiden yhdistys lopetettiin ja festivaalin järjestämistä jatkoi vain Nummijärven Maamiesseura. Lopulta yhden epäonnistuneen tapahtuman jälkeen oli aika uudistaa festivaalin linjaa uudestaan. Viimeisimmän uudistuksen myötä otettiin jälleen askel raskaamman ohjelmiston suuntaan ja 2002 vuodesta tähän päivään Nummirock on ollut puhtaasti metallimusiikkiin keskittyvä festivaali. Festivaali selvisi taloudellisista ongelmista ja vuonna 2016 järjestettiin järjestyksessään 30. festivaali Nummirock –nimellä.
Stavroúpoli
Stavroúpoli sijaitsee noin neljä kilometriä Thessalonikin keskustasta pohjoiseen ja se on käytännössä Thessalonikin esikaupunki. Stavroúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pávlos Meláksen kunnaksi yhdessä Efkarpían ja Políchnin kanssa.
Nummirock
Historiikin 90-luku
2000-luvulla vaihdettiin sääntömuutoksella myös Maamiesseuran nimi, josta tuli Nummijärven Maatalousjärjestö ry. Yhdistys toimii yhä tällä nimellä, ja järjestäjät korostavat, että vaikka yhdistys on välillä nimeltään ja organisaatiorakenteeltaan muuttunut, on järjestäjä ollut käytännössä aina sama osallistaen koko Nummijärven kylän asukkaita.
Alkujaan Nummijärvellä alettiin järjestämään tapahtumia yleisen hyvän tunnelman lisäksi siksi, että sitä kautta saatiin lisätuloja pienen maalaiskylän toiminnan tukemiseksi. Tapahtumista saaduilla tuotoilla on aikoinaan ostettu esimerkiksi puimureita ja viljankuivaimia. Lisäksi niillä on rakennetettu Nummijärven kylätalo Salakari, joka toimi myös Nummijärven ala-asteena. Salakari on nykyäänkin Nummirockin aikaan festivaalin tärkeä tukikohta, josta pyöritetään talkoolais- ja järjestyksenvalvontatoimintaa, artistien ja henkilökunnan akkreditointia sekä hoidetaan talkoolaisten ja henkilökunnan muonitus. Talviaikaan Salakari toimii aktiivisesti kyläläisten harrastustilana.
1987
Dr. Feelgood, Girlschool, Pirates, Eppu Normaali, Sielun Veljet, Popeda, Peer Günt, Zero Nine, Yö, Boycott, Kolmas Nainen, Kari Peitsamo & Skootteri, Ilona, Nights Of Iguana, Skädäm, Mega, Tao Tao, Freak Disco Co
1988
Uriah Heep, Burning Spear, Alvin Lee Band, Eppu Normaali, Topi Sorsakoski & Agents, Stone, Kolmas Nainen, Miljoonasade, Remu & His All Star, Popeda, Bogart Co., Melrose, Lapinlahden Linnut, Matti & Teppo, Sata Lasta, Peer Günt, Boycott, Big Boy, Gasoline Girls & The Petrol Boys, Freak Disco Co
1989
Womack & Womack, Cheap Trick, The Meatloaf & The Neverland Express, Reaggae Superfest -89 feat., Black Uhuru, Frankie Paul, Lieutenant Stichie & The Rhythm Kings Band, Del-Lords, Dash Rip Rock, Smokie, Hearthill, Topi Sorsakoski & Agents, Stone, Boycott, Horsepower, Havana Blacks, Elvis Breznev, Sielun Veljet, Peer Günt, Tuomari Nurmio, Airdash, Juliet Jonesin Sydän, Popeda, Freak Disco Co
1990
Status Quo, Faith No More, Omar and The Howlers, D.A.D., The Celibate Rifles, Sky Hifh, Doc Holiday, Prat's The Whoblem, Rosanna & Zelia, Boycott, Kolmas Nainen, Clifters, Eppu Normaali, Popeda, Peer Günt, Neljä Ruusua, Miljoonasade, Airdash, ARG, Backsliders, 22-Pistepirkko, Greedy Pig, Elvis Breznev, Dixie Fried, Kingston Wall, Hollis Brown, Northwind, Radiopuhelimet, Penniless People Of Bulgaria, The Boots, Manic Toys, Psychoplasma, Sanzo Panza, 69 Eyes, The Mies, Mana Mana, Skylarks, Twilight, Freak Disco Co
1991
Inner Circle, 24-7 Spyz, Georgia Satellites, Dread Zeppelin, Havana 3 am., Burma Shave, Prat's The Whoblem, Juice Leskinen Grand Slam, Hearthill, Ismo Alanko Ihmemaassa, Neljä Ruusua, Popeda, D.C. Klowns, Suurlähettiläät, Rapido, Poverty Stinks, Kari Peitsamon Skootteri, Problems?, Rapatti, Twiligh, Ressu Redford, MC Nikke T, Hausmylly, The Jokers, Dance Hall feat, Heads to Bed & Mr. Bunuel
1992
The Ramones, Loaded, Sator, Merry Christmas Mr. Lawrence, Suurlähettiläät, Neljä Ruusua, Lapinlahden Linnut, J. Karjalainen, Miljoonasade, Popeda, Vilperin Perikunta, Nypykät, Wilma, Ne Luumäet, Kolmas Nainen, Dreadline, Boycott, Puolikuu, 69 Eyes, Honey B. & T-Bones, Setä Suuttuu, Luka, Not Yet, Kuudennusmiehet, Tres Amigos, Jack Meatbeat, Manic Toys, Mama & The Darkbreakers, Veljeskunta, Valse Triste, Dance Hall Feat, Roxy Disco Show
1993
Living Colour, Jesus Jones, Therapy?, Clawfinger, High Noon, Eppu Normaali, Suurlähettiläät, Klamydia, Kolmas Nainen, Puolikuu, Ne Luumäet, Dreadline, CMX, Waltari, Funkykarkurit, Popeda, Vilperin Perikunta, Pelle Miljoona & Rockers, Tommi & Hombre, 22-Pistepirkko, Kingston Wall, Raggars, Eurooppa 3, Royal Tramps, Fishfaces, Kolera, Setä Suuttuu, Let's Eppelin, Luka, Kuudennusmiehet, Mama & The Darkbreakers
1994
The Ramones, Slade, Stakka Bo, Atomic Swing, NoMeansNo, Kummeli liveshow, Suurlähettiläät, Freud Marx Engels & Jung, Neljä Ruusua, Costi, Klamydia, Backsliders, Kari Peitsamo & Skootteri, Kolmas Nainen, Popeda, Pekka ja Susi, Sydänmäki, Electric Blue Peggy Sue, Stormwing, Raggars, Samuli Laiho, Hybrid Children, Generators, Let's Eppelin, Lowdown Shakin' Chills, Heads & Bodies, Petri Möller, Ma Baker's Soul Factory, Sub-Urban Tribe, Veltot Koirat, Valse Triste, Jakarta, Society, Too Sophisticated, Serious Damage, Rankat Ankat
1995
Slash's Snakepit, Paradise Lost, D.A.D, Meshuggah, The Almighty, Pandora, Captain Hollywood Project, Magic Affair, Stella Getz, 22 Pistepirkko, Garbo, Neljä Ruusua, Yö, CMX, Y.U.P, Stratovarius, Waltari, Klamydia, Miisa, Kuudennusmiehet, Peräst'troikaa Orchestra, Rytke, Taivassatama, Raggars, Royal Tramps, Tehosekoitin, Loikkarit, Firebolt, Symptoms of Serious Damage, Ryhmäterapia, Too Sophisticated, Steeltown, Blue in Green, Ripnrape, Free Spirit, Strip Teaz, Numbah Ten, Valse Triste, Hostile, Hatred, Time Flies, Laughing Sam's Dolphin, Bury Me Deep, Rankat Ankat, James Puhto-Ren, Suurlähettiläät
1997
Megadeth, Bad Religion, Die Toten Hosen, Scooter, Alexia, Yö, Waltari, Stratovarius, Amorphis, Kyyria, Tarot, Sentenced, Sub-Urban Tribe, Rasmus, Kummeli Show, Apulanta, Tehosekoitin, Egotrippi, The Blastermaster, Grumps, Klamydia, Obsession, Diablo Brothers, Tarrakuva, Johnny Sulttaani Oy, Lemonator, Wilma, HIM, Puskaradio, Super Trouper Show, L.A.M.F, Circuitry, Ripnrape, Purity, Disgrace, Psyche Del Buzz, Timber, Numbah Ten, Antidote, Dead Lock, Afterworld, Gandalf, Mindscape, Insanity, Raivopäät
1998
Pantera, Slayer, Dream Theater, Hellacopters, D.A.D., Stratovarius, Sentenced, Sleepy Sleepers, Don Huonot, Apocalyptica, Egotrippi, HIM, Children of Bodom, Kyyria, Osmos Cosmos, Super Trouper, Jonna Tervomaa, Baster Master, Hybrid Children, Crash, FTK, Pelle & Rockers, Rasmus, Larry & Lefthanded, 22-Pistepirkko, Tarot, Apulanta, Jaarli Padington, Innpeach, Näköispatsas, Crafaith, Mindscape, Fridge, The RMS, Otos~77, After World, Corporal Punishment, Alvarn, Embraze, Jimsonweed, Fultrack, Gandalf, Leewi plays Leevi & the Leavings
1999
Scorpions, Danzig, Motörhead, Dismember, Hammerfall, Impaled Nazarene, Stratovarius, Amorphis, Waltari, Sentenced, Children of Bodom, CMX, Don Huonot, Yö, Klamydia, Nightwish, Ne Luumäet, Ultra Bra, 69 Eyes, Embraze, 3 Some, Jaarli Padington, Rasmus, Fairytale, Rotten Sound, Obsession, Babylon Whores, Am I Blood, Five Fifteen, Jimsonweed, Lehtivihreät, Tarrakuva, Tyrävyö feat. Jimi Pääkallo, Fake, No Way, James The Beaver, Nollaseiska, Lullacry, Silent Voices, Fateful Gardiac, G.G. Spirit, Aktio, Cartoon Tree, Athmosfear, Seven Down, Fultrack, Otos~77, Me Wise Magic, Once A Weekers, Twilight Guardians, Murder Im Art, Arbor Vitae, Black Bay, The RMS, Earthquake, Suspicios Motha, Alvarn
2000
Machine Head, Cypress Hill, Therapy?, Biohazard, Moonspell, Nightwish, Waltari & Angelit, Stone, Sentenced, Amorphis, Jonna Tervomaa, Tyrävyö feat. Jimi Pääkallo, Pauli Hanhiniemen Perunateatteri, Jaarli Padington, LAB, Rasmus, Paleface, Sonata Arctica, Neljä Ruusua, YUP, Aknestik, To/Die/For, Sinergy Suspicious Motha, Twilightning, Glad Genitals, Jane Doe, Myyt, Denigrate, Holochaust, Cosmobile, Scent, Done, Skin Flip, Nicole, Dewlap, Carther, Lost In Tears, Downfall, Private Line
2002
Evergrey, Timo Rautiainen & Trio Niskalaukaus, Sentenced, 69 Eyes, Amorphis, Kotiteollisuus, Sonata Arctica, Charon, Diablo, Norther, Ensiferum, Finntroll, Entwine, Thunderstone, Insomnium, Twilight Guardians, Celesty, Sicknote, My Fate, Kayah, Smash, Disordead
2003
Zyklon, Ancient Rites, Timo Rautiainen & Trio Niskalaukaus, Amorphis, Kotiteollisuus, Sonata Arctica, Lordi, Poisonblack, Norther, Lullacry, Barathrum, Solution 13, Velcra, Moonsorrow, Mokoma, Denigrate, Embraze, Before The Dawn, Celesty, Galdean Ur, Knockout, MapleCross, Nicole, Total Devastation, Wasara
2005
Obituary, Moonspell, Freedom Call, Dissection, Primordial, Sentenced, Kotiteollisuus, Sonata Arctica, Mokoma, Ajattara, Viikate, Turmion Kätilöt, Turisas, Norther, Velcra, Teräsbetoni, Wintersun, Pain Confessor, Tuoni, Nicole, Stam1na, Miseria, Skyward, Cryonside, Bleak Crowd, Shade Empire, Kill the Romance, Iconofear, eufonia, Carcosa, Codeon
2006
thumb|[[Charon Nummirockissa vuonna 2006]] Edguy (GER), Kreator (GER), Hypocrisy (SWE), Gorefest (NL), Marduk (SWE), Samael (CH), The Duskfall (SWE), Amorphis, Tarot, Mokoma, Diablo, Suburban Tribe, Charon, Timo Rautiainen, Verjnuarmu, Stam1na, Korpiklaani, Ruoska, Kiana, Discore, Naildown, Karelian Warcry, Cyan Velvet Project, To the Darker Grounds, The Myth of Autumn, Misery Inc.
2007
Virgin Steele (USA), Behemoth (POL), GraveWorm (ITA), Meshuggah (SWE), Krypteria (GER), Sworn Enemy (USA), Born From Pain (NL), Scar Symmetry (SWE), Mokoma, Thunderstone, Ari Koivunen, MachineMen, Moonsorrow, Rotten Sound, Ensiferum, Nicole, Turmion Kätilöt, Swallow the Sun, Waltari, Before the Dawn, Deathchain, Pain Confessor, Fourpointsix, iRonica, Iron Sphere, Pofony, Overdose, Nirvana Tribute, Made In Iron, Forever One, Charisma, Excalion, Hateform, Tacere, Moottörin Jyrinä
2008
In Flames (SWE), Satyricon (NO), Destruction (GER), God Dethroned (NL), Watain (SWE), Diablo, Gloria Morti, Heavy Metal Perse, Kalmah, Kiuas, Korpiklaani, KYPCK, Mokoma, Mors Principium Est, Norther, Shade Empire, Teräsbetoni, Tuoni, Turisas, Axegressor, Darcasis, Fatal Sound Project, Katuva, Mirzadeh, Murdershock, The Final Harvest, Thrust Moment, dr. Purple, Hellbox, Maiden Invasion, Rokkarit Oy, Stallions, Uzi Suicide, Trinity, Vicars of Hell
2009
Arch Enemy (SWE), Hatebreed (USA), Napalm Death (UK), Warbringer (USA), Zonaria (SWE), Ajattara, Amorphis, Before the Dawn, Diablo, Entwine, Horna, Masterstroke, Medeia, Poisonblack, Rytmihäiriö, Stam1na, Torture Killer, D Creation, Embreach, Goathemy, Kamala, Manufacturer's Pride, Process Pain, Synestesia, The Zombi, Maiden Hell, The Four Hoarsemen, Nirvana tribute, Nordic Frost, Forever One, Trinity, Mistreaters, Bloodred Symphony
2010
Dark Tranquillity (SWE), Sepultura (BRA), Six Feet Under (USA), Thyrfing (SWE), Venom (GBR), 2 Times Terror, Blackstar Halo, Enochian Crescent, Finntroll, Insomnium, Kiuas, Korpiklaani, Mokoma, Sonata Arctica, Sotajumala, St. Hood, Swallow the Sun, Tarot, Throes of Dawn, Carnalation, Crimson Sun, Graveborne, Kalmisto, Overstraind, Purified, Ravage Machinery, Suudella
2011
Amaranthe (SWE/DK), Eluveitie (CH), the Haunted (SWE), Legion of the Damned (NL), U.D.O. (GER), Voivod (CA), Ajattara, Amorphis, Before the Dawn, Cavus, Deathchain, Eläkeläiset, KYPCK, myGrain, Norther, Rotten Sound, Teräsbetoni, Thaurorod, Turisas, Beneath Under, Countless Goodbyes, The Hypothesis, Luna Tremensis, Nemecic, Path of Mine, uniQarma, Sortokausi
2012
Fear Factory (Yhdysvallat), Sabaton (Ruotsi), Sparzanza (Ruotsi), Swallow the Sun, Stam1na, Kotiteollisuus, In Mourning (Ruotsi), Before the Dawn, Mikko Herranen, Viikate, Mokoma, Turmion Kätilöt, Brymir, Profane Omen, Rytmihäiriö, De Lirium's Order, Carnalation, One Morning Left, Shear, Ghoul Patrol, Bob Malmström, A.O.D., Avenie, Frosttide, Halo Of Dreams, Mekanism
2013
Amon Amarth (Ruotsi), Soilwork (Ruotsi), Chelsea Grin (Yhdysvallat), In This Moment (Yhdysvallat) (perui, tilalle Shining (Ruotsi)), Sister Sin (Ruotsi), Children of Bodom, Wintersun, Ensiferum, Ghost Brigade, Insomnium, Rytmihäiriö, Kalmah, Pain Confessor, Omnium Gatherum, Mors Principium Est, Sons Of Aeon, Nicole, Eläkeläiset, Mokoma, Bloodred Hourglass, Behexen, Lost Society, Assemble the Chariots, Dirge Eternal, Edge of Haze, Right to Remain Silent, Some Call This Tragedy
2014
W.A.S.P. (Yhdysvallat), Behemoth (Puola), The Black Dahlia Murder (Yhdysvallat), Suicide Silence (Yhdysvallat), Iced Earth (Yhdysvallat) (perui), Deals Death (Ruotsi), Turisas, Stam1na, Mokoma, Medeia, Stone, Turmion Kätilöt, Poisonblack, Wolfheart, Santa Cruz, Kuolemanlaakso, Tuoni, Profane Omen, Whispered, Fear of Domination, Assemble the Chariots, Kaunis Kuolematon, Ismo Leikola Band, Sacrilegious Impalemenet, Countless Goodbyes, Unborn Generation, Blind Channel, The Black light Theatre
2016
Trivium (Yhdysvallat), Children of Bodom, Mayhem (Norja), Marduk (Ruotsi), Dark Tranquillity (Ruotsi), DragonForce (Iso-Britannia), Thy Art Is Murder (Australia), Fleshgod Apocalypse (Italia), Equilibrium (Saksa), Alfahanne (Ruotsi), Amorphis, Stratovarius, Mokoma, Stam1na, Diablo, Omnium Gatherum, Turmion Kätilöt, Peer Günt, Martti Servo & Napander, Ajattara, Altaria, A.R.G., Rotten Sound, Mustan kuun lapset, Celesty, Blind Channel, Gloria Morti, Mörbid Vomit, Wolfheart, Forever one, Disclarity, Funeral For The Masses, Judas Avenger, Nuke Mutants, UnderCoverGround, Chronoform, Absolute Zero
2017
DevilDriver (Yhdysvallat), Rhapsody (Italia), Epica (Hollanti), Raised Fist (Ruotsi), Anaal Nathrakh (Iso-Britannia), Carach Angren (Hollanti), Gaahls Wyrd (Norja), Hatesphere (Tanska), Jinjer (Ukraina), Wintersun, Ensiferum, Insomnium, Mokoma, Korpiklaani, Battle Beast, Swallow the Sun, Wolfheart, Whispered, Ajattara, Abhorrence, Bob Malmström, Eläkeläiset, Nicole, Mors Principium Est, Psychework, Shade Empire, Gloomy Grim, Vorna, Kaunis Kuolematon, Korgonthurus, S-TOOL, Temple Balls, Ember Falls, Huora, Suamenlejjona, King Satan, Dimman, Nighon, Dö, From the Void, My Favourite Nemesis, Spell of Torment, High School Dropouts, Laid To Rest, Kill with Cover, Stereo Terror DJ's
2018
Saxon (Iso-Britannia), Abbath (Norja), Sodom (Saksa), Alestorm (Skotlanti), Danko Jones (Kanada), Septicflesh (Kreikka), Tsjuder (Norja), The Agonist (Kanada), The Unguided (Ruotsi), Infected Rain (Moldova), Timo Rautiainen & Trio Niskalaukaus, Moonsorrow, Lost Society, Beast In Black, Before the Dawn, Kalmah, Medeia, Rytmihäiriö, Barathrum, Hevisaurus, One Desire, Bloodred Hourglass, Fear of Domination, Red Moon Architect, Hanging Garden, Havukruunu, Verikalpa, Mors Subita, Barren Earth, Flesh Roxon, Barbe-Q-Barbies, Ursus Factory, NightStop, Stereo Terror DJ´s, Awake Again, Megahammer, Maniac Abductor, Tyrant Disciple, Red Raven Down, Chronoform, Komia, Oceanhoarse, Silver Bullet, Dark Avenger, Kuritus
2019
Cradle of Filth (Iso-Britannia), Children of Bodom, Hypocrisy (Ruotsi), Soilwork (Ruotsi), Bloodbath (Ruotsi), Decapitated (Puola), Caliban (Saksa), Leprous (Norja), Dynazty (Ruotsi), Trollfest (Norja), Twelve Foot Ninja (Australia), Skálmöld (Islanti), Battle Beast, Mokoma, Stam1na, Swallow the Sun, Ruoska, Stereo Terror DJ's, Omnium Gatherum, Horna, Huora, Terveet Kädet, Pulkkinen, Arion, FM2000, Aivolävistys, MyGrain, Dreamtale, Embraze, Thyrane, Suamenlejjona, Paara, Suotana, Tyrantti, Altars of Destruction, Atlas, Cumbeast, Gladenfold, Misterer, Musta Risti, Everture, Basementones
2020
Festivaali piti alun perin järjestää samalla tavalla kuin aiempina vuosina, mutta koronaviruksen ehkäisemisen vuoksi isot tapahtumat olivat kiellettyjä. Alueella kuitenkin järjestettiin virtuaalinen Nummirock, jota pystyi seuraamaan netistä ja jonne myös muutama leiri pääsi paikan päälle. Siellä esiintyjinä toimivat: Omnium Gatherum, Ruoska, Suamenlejjona, Tyrantti, Verikalpa, Wagtails, Fatal Effect
2021
Varsinaista festivaalia ei järjestetty koronaviruksen vuoksi ja suuri osa esiintyjistä siirrettiin myös vuodelle 2022. Alueella kuitenkin järjestettiin jo toistamiseen virtuaalinen Nummirock, jonne festarikävijöitä pääsi noin kymmenen leirin verran. Paikalla esiintyivät mm. Ensiferum, The 69 Eyes, Fear of Domination ja Mors Subita.
2023
Behemoth (Puola), Asking Alexandria (Iso-Britannia), Vader (Puola), Bloodywood (Intia), Born of Osiris (Yhdysvallat), Elvenking (Italia), Aborted (Belgia), Blood Red Throne (Norja), Gutalax (Tšekki), Misþyrming (Islanti), Enemy Inside (Saksa), Stam1na, Stratovarius, Beast In Black, Before the Dawn, Turmion Kätilöt, Maj Karma, Viikate, Finntroll, Kalmah, Bloodred Hourglass, Brymir, Ruoska, Vorna, I Am the Night, Mors Subita, Nyrkkitappelu, One Morning Left, Appendix, Foreseen, Heavy Metal Perse, Vermilia, Azaghal, Business City, Havukruunu, Dead Shape Figure, King Satan, Balance Breach, Bob Malmström, I Am Your God, The Bullet Biters, Valse Triste, Voutsa, Chronoform, Varjola, Stereo Terror DJs
Sacrifice (Bebe Rexhan kappale)
Sacrifice on yhdysvaltalaisen laulaja-lauluntekijä Bebe Rexhan musiikkikappale. Sen julkaisi Warner Records hänen Better Mistakes-studioalbumin toisena singlenä 5. maaliskuuta 2021. Kappaleen ovat sanoittaneet Rexha, Pablo Bowman, Peter Rycroft ja Burns, joista viimeisin myös tuotti sen. Rexha on kertonut "Sacrificen" olevan albumin ainoa dancekappale.
Kappaleen musiikkivideon ohjasi Christian Breslauer ja se julkaistiin singlen julkaisupäivänä. Bredslauer sai inspiraation videoon lukuisista 1990-luvun elokuvista kuten Bladestä sekä The Matrixistä ja siinä nähdään Rexha vamppyyrinaisena. "Sacrifice" oli kaupallisesti heikko menestys, sen päästyä singlelistan kymmenen parhaan joukkoon ainoastaan Belgian Flanderissa.
Melvin Steinberg
Melvin A. Steinberg (s. 4. lokakuuta 1933) on yhdysvaltalainen demokraattisen puolueen poliitikko Marylandin osavaltiosta.
Steinberg toimi Marylandin osavaltionsenaatin puheenjohtajana 1983–1987 ja sen jälkeen osavaltion varakuvernöörinä vuoteen 1995 saakka. Hän on valmistunut Baltimoren yliopistosta.
Lordi Killanin
Michael Morris, kolmas paroni Killanin (usein käytetty nimi Lordi Killanin), (30. heinäkuuta 1914 Lontoo – 25. huhtikuuta 1999 Dublin) oli irlantilainen journalisti ja Kansainvälisen olympiakomitean kuudes puheenjohtaja. Killanin seurasi amerikkalaista Avery Brundagea Kansainvälisen olympiakomitean puheenjohtajana.
Killanin syntyi Lontoossa. Hän kävi koulunsa kuulussa Eton Collegessa ja Sorbonnen yliopistossa Pariisissa. 1930-luvulla Killaninista tuli journalisti. Hän toimi Kiinan-Japanin sodassa vuonna 1938 sotajournalistina, siirtyi vapaaehtoisena Brittien kuninkaallisiin kiväärijoukkoihin, osallistui Normandian maihinnousuun majurina ja sai MBE-arvon.
Vuonna 1950 Killaninista tuli Irlannin olympiakomitean puheenjohtaja. Hänestä tuli Kansainvälisen olympiakomitean varapuheenjohtaja vuonna 1968 ja puheenjohtaja vuonna 1972. Hänestä tuli puheenjohtaja kesken Münchenin kesäolympialaisia, pari päivää ennen Münchenin verilöylyä.
Puheenjohtajakautensa aikana Killaninilla oli elämänsä suurin työkokemus, joka oli USA:n boikotti vuoden 1980 kesäolympialaisissa.
Killanin erosi Kansainvälisestä olympiakomiteasta Moskovan kisojen jälkeen vuonna 1980. Killanin tilalle Kansainvälisen olympiakomitean puheenjohtajaksi valittiin espanjalainen Juan Antonio Samaranch.
Killanin oli erittäin suosittu Irlannissa, häntä pyydettiin jopa maan presidentiksi. Hän kuoli Dublinin-kodissaan 84-vuotiaana, ja hänet on haudattu Galwayhin.
Yves Dreyfus
Yves Dreyfus (s. 17. toukokuuta 1931 Clermont – 16. joulukuuta 2021 ) oli ranskalainen miekkailija ja olympiamitalisti. Hänen aseenaan oli kalpa.
Dreyfus saavutti kahdesti joukkuekilpailun olympiapronssia; Melbournessa 1956 joukkueeseen kuuluivat hänen lisäkseen Armand Mouyal, Claude Nigon, Daniel Dagallie, René Queyroux ja René Coicaud. Tokiossa 1964 lisäjäseninä olivat puolestaan Claude Brodin, Claude Bourquard, Jack Guittet ja Jacques Brodin. Maailmanmestaruuskilpailuista hän voitti henkilökohtaisesta kilpailusta hopeaa 1963 ja pronssia 1962.
Las Palabras de Amor
Las Palabras de Amor ("rakkauden sanat") on brittirockyhtye Queenin laulu ja single vuodelta 1982. Se on Hot Space -albumin B-puolen neljäs ääniraita. Singlenä kappale julkaistiin 1. kesäkuuta 1982.
Laulu syntyi yhtyeelle läheisten eteläamerikkalaisten fanien inspiroimana. Las Palabras de Amorin säveltäjä Brian May soittaa kappaleessa pianoa ja syntetisaattoria. Nimestään huolimatta laulun sanoitus on pääosin englantia, mutta kertosäkeessä toistuvat espanjankieliset lauseet las palabras de amor ja despacito mi amor.
Singlen B-puolella on Hot Space -albumin kappale "Cool Cat". Las Palabras de Amor on julkaistu Hot Spacen lisäksi myös vuoden 1988 "CD Single Boxilla", sekä kokoelmilla Greatest Hits III (1999) ja The Platinum Collection (2000). Laulusta on myös livevideo.
Vitali Dobrinin
Vitali Fjodorovitš Dobrinin (vienankarjalaksi Jyrkin Timon Mikitän Päntön Huotin Vitali,, 25. joulukuuta 1954 Uhtua, Karjalais-suomalainen sosialistinen neuvostotasavalta, Neuvostoliitto – 19. tammikuuta 2021 Kostamus, Karjalan tasavalta, Venäjä) oli vienankarjalainen kuvataiteilija ja opettaja.
Dobrinin oli Hyvösten sukua Vienan Munankilahdesta. Kylä tyhjennettiin Nikita Hruštšovin aikana "perspektiivittömänä" kylänä, joka sijaitsi Kiitehenjärven rannalla lähellä Suomen rajaa. Dobrinin syntymäajaksi merkittiin 1.1.1955 tulevien kutsuntojen varalta.
Dobrinin opiskeli Petroskoin taideakatemiassa sekä Leningradissa Herzenin taideakatemiassa. Hän oli tuottelias ja tyyliltään luova taiteilija, joka sai innoituksensa erityisesti Kalevalasta. Hän kuvitti muun muassa vienankarjalaksi käännetyn Kalevalan. Sittemmin hän toimi Kostamuksen taidekoulun opettajana yli 20 vuotta. Hän opetti myös Suomessa, erityisesti Kuhmossa, ja hänen näyttelyitään pidettiin myös Venäjän ulkopuolella. Hänen tyylistään on sanottu, että hän maalasi ensin karjalaisia maisemia ja henkilöitä, sittemmin löysi omintakeisen kalevalaisen tapansa käsitellä asioita. Hän osallistui aktiivisesti myös Vienan runokylien elvyttämiseen. Hän kuoli tammikuussa 2021 pitkäaikaisen sairauden ja koronavirustaudin uuvuttamana.
III/JR 39 (talvisota)
Jalkaväkirykmentti 39:n kolmas pataljoona III/JR 39 perustettiin Kuopiossa 13. – 17. lokakuuta 1939. Pataljoonan runkona oli kolme 191 miehen vahvuista jalkaväkiväkikomppaniaa (7.K, 8.K ja 9.K) ja 154 miehen vahvuinen konekiväärikomppania (3.KKK). Pataljoonassa oli lisäksi 118 miehen esikuntakomppania (Esik.K), johon kuului esikunta-, viesti- ja talousjoukkueet sekä joukkosidontapaikka, kaasusuojeluryhmä ja ampumatarvikeryhmä. Komppanioista 7.K, 8.K, 3.KKK ja Esik.K muodostettiin Pielaveden reserviläisistä ja 9.K Keiteleen reserviläisistä.
Pääosa pataljoonan upseereista ilmoittautui palvelukseen pataljoonan perustamispaikoilla Kuopiossa. Komppanioiden miehistö koottiin reserviläisten kotipitäjissä Pielavedellä ja Keiteleellä suojeluskuntien paikallisosastojen vastatessa miesten vastaanoton järjestelyistä ja muonittamisesta. Komppaniat saapuivat hevoskyydillä ja kuorma-autoilla Kuopioon 15.–16. lokakuuta. Pataljoona oli Laatokan Karjalaan lähtiessään määrävahvuinen; 27 upseeria, 128 aliupseeria ja 690 miehistöön kuuluvaa, yhteensä 845 miestä. Talvisodan ajan jalkaväkipataljoonan taisteluvahvuus oli 603 miestä.
Marraskuun loppupuolella päivitetyn sijoitusluettelon mukaan III pataljoonan adjutanttina toimi helsinkiläinen lintutieteilijä, filosofian tohtori res. vänrikki Pontus Palmgren, lähettiupseerina res. vänrikki Reino Kivekäs, kaasusuojelu-upseerina res. vänrikki Martti Penttinen ja talousupseerina res. vänrikki Hannes Rönkä. Pataljoonan vanhempana lääkärinä toimi lääkintäkapteeni Y. Tuohimäki ja nuorempana lääkärinä res. luutnantti P. Ylänkö.
Joulukuun alussa tehtiin pataljoonassa muutamia henkilöjärjestelyitä. Pontus Palmgrenin loman ajan pataljoonan vt. adjutanttina 27. marraskuuta – 1. joulukuuta 1939 toiminut res. vänrikki Eino Tissari jäi Palmgrenin paluun jälkeen esikuntaan tiedustelu-upseerin vakanssille. Eino Tissarin sijaisena 7. komppaniassa IV joukkueessa toimi muutaman päivän ajan res. vääpeli Jooseppi Laukkanen, kunnes 5. joulukuuta joukkueenjohtajaksi tuli pataljoonan lähettiupseeri res. vänrikki Reino Kivekäs. Tissari ja Kivekäs saattoivat vain vaihtaa tehtäviä ja lähettiupseerin nimike muuttua tiedustelu-upseeriksi.
Sodan aikana monen upseerin ja aliupseerin tehtävät vaihtuivat haavoittumisten, kaatumisten ja sairastumisten vuoksi. Esimerkiksi res. vääpeli Jooseppi Laukkanen toimi joulukuussa kolmeen eri otteeseen joukkueenjohtajana, mikä jäikin hänen tehtäväkseen aina siihen saakka, kunnes RUK:n kurssi nro 45 alkoi Niinisalossa 5. helmikuuta 1940. Tammikuun 1940 puolivälissä pataljoona vastasi vahvuudeltaan kahdella konekiväärijoukkueella vahvistettua jalkaväkikomppaniaa, 250 miestä kaikki mukaan luettuna. Rivissä oli enää 13 upseeria ja 35 aliupseeria, mutta ei ollut paljon jäljellä johdettaviakaan.